Sisačko-moslavački župan u utorak je organizirao svečani blagdanski domjena, na kojem je zajedničku molitvu predvodio sisački biskup mons. Vlado Košić koji je u svojoj propovjedi opet bio senzacionalan. Naime, pokušavajući upozoriti na to kako je 2017. bila godina stagnacije i demografskog odumiranja, ljude koji su otišli iz Hrvatske nazvao je dezerterima.

Opet je pričao o protuhrvatskim i komunističkim pojedincima

“Iseljava naša mladost koja bi svojim ostankom mogla poboljšati život u zemlji. Danas je moderno otići iz domovine, pa bi se to moglo nazvati i dezerterstvom. Moramo se upitati omogućuje li se napredak mladima u zemlji. Međutim, oni koji odlučuju o tome misle samo na sebe”, rekao je biskup Košić.

Po njegovu mišljenju, u Hrvatskoj su još uvijek utjecajni “protudržavni, protuhrvatski i komunistički pojedinci”, arbitražni sporazum o granici sa Slovenijom je lažan, haška presuda bosanskohercegovačkim Hrvatima skandalozna, “a na te su pojave državni dužnosnici reagirali upravo na praznik bivše države, da bi kasnije sve porekli”.